**Pyramus & Thisbe**

Olim Babylone habitābat adulescens, quīdam pulcherrimus, nomine Pyramus. in vīcīnā domō habitabat virgō cui nomen erat Thisbē. Pyramus hanc virginem in viā forte cōnspectam statim amāvit. et Thisbe, Pyramō visō, amore capta est. sed eheu! parentes et virginis et adulescentis, quoniam multos iam annos inter se rixabantur, eos convenīre vetuerunt. Pyramo Thisben ne vidēre quidem licebat. valde dolēbant et adulescens et virgo.

Erat pariēs domuī utrique communis. Parva tamen rima, a nullō antea vīsa, ab amantibus inventa est. (quid non sentit amor?) quam ad rimam sedentes inter se secreto colloquebantur, alter alterī amorem exprimens. sed mox, osculīs parietī datīs, valedicebant invītī.

Tandem novum consilium ceperunt. constituerunt enim, parentibus insciīs, domo nocte exīre, in silvam convenīre, sub arbore quadam consīdere. itaque Thisbe silentiō noctis, cum vultum velamine celaverat, furtim egressa ad silvam festinavit. quō cum advenisset, sub illā arbore consēdit. ecce tamen vēnit leo saevus, ore sanguine bovis aspersō. quō conspectō, Thisbe perterrita in speluncam, quae prope erat, confugit. et dum fugit, velamen relīquit. quod velamen leo ore sanguineō rapuit, sed mox deposuit.

**vicinus, -a, -um**, neighboring

**forte,** by chance

**eheu**, alas

**quoniam**, since

**rixō (1)**, to fight/argue/quarrel

**valde**, very/a lot

**doleō (2)**, to be pained, suffer

**paries, parietis, f.,** wall

**uterque, utraque, utrumque**, both

**communis, -e,** common, shared

**rima, ae, f.**, crack

**antea**, before then, previously

**exprimo**, to express

**valedīcō**, to say goodbye; **invītus, -a, -um**, unwilling

**consilium capere**, to make a plan

**inscius, -a, -um,** unaware

**consīdō, -ere, -sessī, -sessum**, to sit down

**velamen, velaminis, n.**, veil/shawl

**celō (1)**, to cover

**furtim,** secretly, furtively

**ecce**, look!; **saevus, -a, -um**, wild

**os, oris, n.,** mouth; **bos, bovis, m.,** cow

**aspergō, -ere, aspersī, aspersum**, to sprinkle/spatter

**spelunca, -ae ,f.**, cave

Haud multō post Pyramus ex urbe egressus, dum ad arborem eandem progreditur, vestigia leonis vīdit. subito puellae velamen sanguine aspersum conspexit. timore tremens, “quid accidit?” clamavit.

“eheu! ego te occīdī, mea Thisbe, quod te iussī in silvam noctu solam venīre, nec prior vēnī. Sine te vīvere nolō. gladiō igitur strictō, se vulneravit atuqe ad terram cecidit moriens.

Ecce! metū nondum depositō, Thisbe e speluncā timidē exit, Pyramum quaerit. subitō corpus eius humī iacens conspicit; multīs cum lacrimīs, “Pyrame,” clamat, “quis hoc fēcit?” deinde, suō velamine conspectō, iam moritura, “o me miseram!” clamat. “velamen meum te perdidit. sine te vivere nolo.” et gladio Pyrami ipsa se occīdit.

Parentes, dolore commotī, eōs in eodem sepulcrō sepelīverunt.

**haud**, scarcely, not at all

**vestigium, -ī, n.**, footprint/track

**tremō**, to tremble

**accidō,**  to happen

**occīdō,** to kill

**prior**, earlier, previously

**stringō, -ere, strixi, strictum**, to draw

**vulnerō**, to wound

**lacrima, -ae, f.**, tear

**perdō, -ere, -didi, -ditum**, to destroy, lose

**sepulcrum, -ī, n.**, tomb

**sepeliō**, to bury