**Perseus!**

Haec narrantur a poetis de Perseo. Perseus filius erat Iovis, maximi  
deorum; avus eius Acrisius appellabatur. Acrisius volebat Perseum nepotem  
suum necare; nam propter oraculum puerum timebat. Comprehendit igitur  
Perseum adhuc infantem, et cum matre in arca lignea inclusit. Tum arcam  
ipsam in mare coniecit.

Acrisius putabat, “illī servārī nōn possunt.” Iuppiter tamen haec omnia vidit, et filium suum servare constituit.  
Tranquillum igitur fecit mare, et arcam ad insulam Seriphum perduxit.  
Huius insulae Polydectes tum rex erat. arca ad litus appulsa est, et brevi tempore a piscatore quodam reperta est, et ad domum regis Polydectis adducta est. Ille matrem et puerum benigne excepit, et iussit sedem tutam in finibus suis iis darī.

Perseus igitur multos annos ibi habitabat, et cum matre sua vitam beatam agebat. At Polydectes Danaen magnopere amabat, atque eam in matrimonium ducere volebat. Perseus nolebat hoc fieri. Polydectes igitur Perseum dimittere constituit. Tum iuvenem ad se vocavit et haec dixit: "Turpe est hanc ignavam vitam agere; iam dudum tu adulescens es. Quo usque hic manebis? Tempus est arma capere, deinde et virtutem praestare poteris. Hinc abi, et caput Medusae mihi refer."

comprehendō, -ere, -ī, -sus, seize

adhuc, still

arca, -ae, f., chest, box

ligneus, -a, -um, wooden

Seriphus, -ī, m., Seriphos

appellō, -ere, appulī, appulsum, to drive to

harena, -ae, f., sand

piscator, -oris, m., fisherman

sedes, -is, f., home; tutus, -a, -um, safe

finis, -is, m., boundary; pl: territory

iis = eīs

beatus, -a, -um, happy, blessed

ago, agere, to do/drive; vitam agere, to lead one’s life

magnopere, a lot/greatly

turpis, -e, disgusting, shameful

ignavus, -a, -um, cowardly, lazy

iamdudum, for a long time now

quo usque, how long?

Hinc, from here